tartuNLP/wikipedia-smugri-20251201 huggingface dataset:
Nueva Germania

Nueva Germania on pikkukaupunki Paraguayn San Pedron departementissa. Se on saanut alkunsa Bernhard Försterin johtamien saksalaisten siirtolaisten siirtokuntana vuonna 1887. Alkuperäisenä ajatuksena oli perustaa arjalainen utopia, mutta hanke päätyi lopulta taloudellisiin vaikeuksiin ja Försterin itsemurhaan. Paikalle jäi tästä huolimatta joitakin siirtolaisia, jotka ovat saneet elantonsa esimerkiksi mateepuuta viljelemällä. Vuonna 2022 Nueva Germanian asukasluku oli 5 690.
Maantiede.
Nueva Germania sijaitsee Paraguayn San Pedron departementissa.
Historia.
Bernhard Försterin johtama joukko saksalaisia siirtolaisia perustivat Nueva Germanian elokuussa 1887. Förster oli antisemiitti ja hänen ideanaan oli perustaa arjalainen utopia, joka toimisi kommuunin tavoin. Förster tunnetiin myös filosofi Friedrich Nietzschen siskon Elizabeth Nietzschen aviomiehenä. Nueva Germaniaa perustettaessa tutkittiin aikaisempaa saksalaista siirtokuntaa alueella San Bernardinossa. Paraguayn hallinto antoi uudelle hankkeelle 22 500 hehtaaria maata. Förster johti siirtokuntaa hulppeasta asunnostaan, joka tunnettiin nimellä Försterhof. Hanketta ja Försteriä alettiin nopeasti syyttämään korruptiosta ja epäpätevyydestä. Hän ajautui velkoihin ja teki itsemurhan San Bernardinossa vuonna 1889. Försterin vaimo ja suuri osa alkuperäisistä siirtolaisista palasivat Saksaan vuonna 1893.
Vaikka suurin osa siirtolaisista oli lähtenyt, paikalle oli jäänyt vielä joitakin saksalaisia. Heidän siirtokuntansa alkoi kehittyä 1900-luvulla, kun he olivat alkaneet viljellä mateepuuta. Siitä valmistettava mate on suosittu juoma, jota ennen puun viljelyä saatiin lähinnä luonnosta keräämällä. Paikalle saapui myös kokonaan uusia saksalaisia siirtolaisia, joiden maahanmuuttoa kannustettiin etenkin Alfredo Stroessnerin valtakaudella toisen maailmansodan jälkeen. Laajassa mittakaavassa siirtokunta jäi kuitenkin köyhemmäksi, kuin esimerkiksi eurooppalaisten siirtolaisten myöhemmin perustamat vastaavanlaiset maataloussiirtokunnat.
Väestö.
Nueva Germanian asukasluku oli Paraguayn vuoden 2022 väestönlaskennan mukaan 5 690. Monilla paikallisilla on edelleen esimerkiksi saksalaisia sukunimiä, mutta he ovat muuten sulautuneet pitkälti paikalliseen yhteiskuntaan. Jotkut puhuvat edelleen kotonaan saksaa, jonka lisäksi paikalla puhutaan maan virallisia kieliä eli espanjaa ja guarania.
M/S Angantyr

M/S Angantyr on ruotsalainen alun perin höyrylaivaksi vuonna 1909 valmistunut, vuonna 1955 moottorisoitu saaristoalus, joka liikennöi kesäaikaan Tukholmasta Drottningholmiin. Alus kuuluu nykyisin Strömma Kanalbolaget -varustamolle, joka vuokraa sitä myös juhlaristeilyjä varten.
Vahvero-orakkaat

Vahvero-orakkaat ("Hydnum") on "Hydnaceae"-heimoon kuuluva suku. Siihen kuuluvia lajeja ovat:
Lanttien ässä

Lanttien ässä on tarot-pakan pienen arkanan kortti.
Rider-Waite-Smith-pakan kortissa pilven keskeltä ulottuu käsi. Se pitää kolikkoa. Käden alapuolella on puutarha, jonka lävitse kulkee polku. Se johdattaa kaariportin luokse, josta avautuu vuorimaisema.
Kolikossa oleva symboli on pentaakkeli, eli viisisakarainen tähti ympyrän sisällä. Pentaakkeli symboloi viittä elementtiä (tuli, vesi, maa, ilma, henki).
Lanttien kakkonen

Lanttien kakkonen on tarot-pakan pienen arkanan kortti.
Rider-Waite-Smith-pakan kortissa on mies, joka tanssii, sekä jongleeraa kahta suurta kolikkoa. Kolikot on ympäröity äärettömyyssymbolilla, joka viittaa siihen, että henkilö pystyy käsittelemään kaikki eteensä tulevat ongelmat ja hallitsemaan elämänsä arvokkaasti. Taustalla näkyy aallokkoinen merimaisema ja kaksi laivaa.
Lanttien kolmonen

Lanttien kolmonen on tarot-pakan pienen arkanan kortti.
Rider-Waite-Smith-pakan kortin kuvassa kolme hahmoa tarkastelevat yhdessä kirkon rakenteita. Yksi pitää käsissään suunnitelmaa, toisella on kädessään jokin työkalu, kolmas katselee uteliaana vierestä.
Ella Halvarsson

Ella Halvarsson (s. 22. lokakuuta 1999 Borlänge) on ruotsalainen ampumahiihdon kaksinkertainen MM-mitalisti.
Halvarsson saavutti nuorten MM-kilpailujen 19-vuotiaiden sarjassa kultaa viestissä 2018. Ensimmäisissä aikuisten MM-kilpailuissaan Lenzerheidessä 2025 hän saavutti normaalimatkalla hopeaa selvitettyään kilpailun ilman sakkominuutteja. Naisten viestissä hän hiihti toisen osuuden Ruotsin pronssijoukkueessa. Pikakilpailussa ja takaa-ajossa hän sijoittui yhdeksänneksi.
Halvarsson sai maailmancupin pisteitä heti ensimmäisessä kilpailussaan, oltuaan Östersundin normaalimatkalla 33:s kaudella 2022–2023. Hän voitti kolmannen maailmancup-starttinsa, Kontiolahden parisekaviestin kaudella 2024–2025. Hän saavutti samassa kilpailutapahtumassa ensimmäisen henkilökohtaisen palkintosijansa oltuaan lyhennetyllä normaalimatkalla toinen.
Maastojuoksun Suomen-mestaruuskilpailut 1960

Maastojuoksun Suomen-mestaruuskilpailut 1960 käytiin 16. lokakuuta Turussa Urheilupuistossa. Kilpailujen järjestäjinä toimi Turun Riento, Turun Toverit ja Turun Urheiluliitto. 
Miehissä Suomen mestaruuden 5 km matkalta voitti Olavi Salonen ja 10 km matkalta mestaruuden voitti Paavo Pystynen. Joukkueissa miehissä Suomen mestaruuden 5 km matkalta voitti viime vuoden tavoin Kaipolan Vire ja 10 km matkalta mestaruuden voitti Porvoon Urheilijat. Naisissa Suomen mestaruuden 2 km matkalta voitti Siiri Rantanen ja joukkueissa mestaruuden voitti Pönttövuoren Peikot. 
Tulokset.
Lähde:
Helena Leino-Kilpi

Helena Tellervo Leino-Kilpi, o.s. Leino (s. 2. tammikuuta 1955 Laitila) on suomalainen hoitotieteen emeritaprofessori, joka on saanut terveydenhuoltoneuvoksen arvonimen.
Leino-Kilpi syntyi sahanasettaja Viljo Samuel Leinon ja emäntä Hilma Maria Nummisen perheeseen. Hän avioitui 1986 aluejohtaja Reima Kilven kanssa. Leino-Kilpi tuli ylioppilaaksi Laitilan yhteiskoulusta 1974 ja valmistui Turun sairaanhoito-oppilaitoksesta sairaanhoitajaksi 1976, erikoissairaanhoitajaksi 1978 ja sairaanhoidon opettajaksi 1981. Kasvatustieteen maisteriksi hän valmistui 1984 ja terveydenhuollon lisensiaatiksi 1988. Terveydenhuollon tohtoriksi hän väitteli Turun yliopistossa 1990 tutkimuksella "Good nursing care: on what basis?".
Leino-Kilpi toimi erikoissairaanhoitajana 1978–1981 ja oli terveydenhuollon opettaja Turun terveydenhuolto-oppilaitoksessa 1982–1985. Turun yliopistossa hän oli suunnittelija 1986, assistentti ja lehtori 1986–1988, yliassistentti 1989–1993, apulaisprofessori ja professori 1993–2002 ja sitten hoitotieteen professori vuoteen 2023 saakka. Leino-Kilpi toimi Turun yliopistossa myös laitosjohtajana 1996–1998 ja 2001–2022. Hän oli vieraileva tutkija New Yorkin yliopistossa 1992 ja Edinburghin yliopistossa 1998–1999 sekä osa-aikainen vieraileva professori Trinity Collegessa Irlannissa 2016–2018 ja 2019–2021, minkä lisäksi hänellä on ollut useita kotimaisia ja kansainvälisiä asiantuntija- ja luottamustehtäviä. Terveydenhuoltoneuvoksen arvonimen hän sai 2024.
Maastojuoksun Suomen-mestaruuskilpailut 1959

Maastojuoksun Suomen-mestaruuskilpailut 1959 käytiin 24. toukokuuta Haminan Summanniemellä. Kilpailujen järjestäjänä toimi Haminan Tarmo. Kilpailuja oli katsomassa noin 3 200 ihmistä.
Miehissä Suomen mestaruuden 5 km matkalta voitti Reijo Höykinpuro ja 10 km matkalta mestaruuden voitti Pekka Höykinpuro. Joukkueissa miehissä Suomen mestaruuden 5 km ja 10 km matkoilta voitti Kaipolan Vire. Naisissa Suomen mestaruuden 2 km matkalta voitti edellisen vuoden tavoin Eila Helin ja joukkueissa mestaruuden voitti Petäjäveden Petäjäiset.
Tulokset.
Lähde:
Seututie 714

Seututie 714 on tie, joka kulkee Alajärven Latojoelta Soiniin. Tien pituus on noin 14 kilometriä.
Tie erkanee Alajärvellä kantatiestä 68 ja päättyy seututien 697 ja yhdystien 7140 kanssa jaettuun kiertoliittymään Soinin kirkonkylässä.
Maren Kirkeeide

Maren Kirkeeide (s. 1. maaliskuuta 2003) on norjalainen ampumahiihdon kaksinkertainen MM-mitalisti.
Kirkeeide voitti nuorten MM-kilpailujen 19-vuotiaiden sarjassa pikakilpailun maailmanmestaruuden vuonna 2022. EM-kilpailuissa hän saavutti kultaa sekaviestissä vuosina 2023 ja 2024 sekä normaalimatkalla ja takaa-ajossa vuonna 2024. Hopeaa hän sai pikakilpailussa 2024. Lenzerheiden MM-kilpailuissa 2025 hän saavutti yhteislähtökilpailussa pronssia ammuttuaan kolme sakkokierrosta. Naisten viestissä hän hiihti ankkuriosuuden Norjan hopeajoukkueessa. Normaalimatkalla hän sijoittui kahdeksanneksi.
Kirkeeide kilpaili maailmancupissa ensimmäisen kerran Ruhpoldingissa kaudella 2022–2023. Ensimmäiset maailmancupin pisteensä hän sai samalla kaudella oltuaan Oslon pikakilpailussa 25:s. Kymmenen parhaan joukossa hän debytoi oltuaan viides Annecyn takaa-ajokilpailussa kaudella 2024–2025. Ensimmäiset palkintosijansa hän saavutti samalla kaudella Oberhofissa, jossa hän sijoittui toiseksi sekä pikakilpailussa että takaa-ajossa. Maailmancupin kokonaiskilpailussa hän oli kymmenes.
Cruel (kappale)

Cruel on yhdysvaltalaisen laulaja-lauluntekijä Tori Amosin kappale vuoden 1998 albumilta "From the Choirgirl Hotel". Amos on säveltänyt ja tuottanut kappaleen. Kappale julkaistiin kahden A-puolen singlenä yhdessä kappaleen ”Raspberry Swirl” kanssa.
Taustaa.
”Cruel” on tyyliltään alternative rockia. Amosin mukaan kappale kertoo hänen kokemuksistaan keskenmenon jälkeisenä aikana ja muiden ihmisten empatian puutteesta tuona aikana. Jotkut olivat yrittäneet auttaa sanomalla, että enkelit ovat aina kanssamme, mutta Amosin mielestä se ei ollut totta. Toiset vertailivat tragedioita. ”Kun sain keskenmenon, jotkut sanoivat että se on vain syntymätön lapsi, heidän lapsensa oli murhattu! Joillekin asiat eivät ole tarpeeksi pahoja sellaisena kuin ne ovat”, Amos kommentoi vuonna 1998. 
Julkaisu ja kaupallinen menestys.
”Cruel” on toinen kappale albumilla "From the Choirgirl Hotel", joka ilmestyi 5. toukokuuta 1998. ”Cruel” julkaistiin Yhdysvalloissa kahden A-puolen singlenä kappaleen ”Raspberry Swirl” kanssa 24. marraskuuta 1998. Singlejulkaisuilla oli kappaleesta uusi remix ”Shady Feline Mix”. Single oli myynnissä CD:nä, kasettina ja vinyylinä. CD:n ja kasetin B-puolena oli remix albumin toisesta kappaleesta ”Spark”.
Single ”Cruel / Raspberry Swirl” nousi Yhdysvalloissa singlemyynnin listalla sijalle 38. Se ei kuitenkaan päässyt viralliselle Billboard Hot 100 -listalle.
Liveversio kappaleesta ”Cruel” julkaistiin vuonna 1999 Amosin seuraavalla albumilla "To Venus and Back", joka sisältää sekä studio- että livemateriaalia. Vuonna 2006 Amos julkaisi kappaleesta uuden remixin kokoelmalla "".
Maastojuoksun Suomen-mestaruuskilpailut 1958

Maastojuoksun Suomen-mestaruuskilpailut 1958 käytiin 26. toukokuuta Jämsänkoskella. Kilpailuja oli katsomassa noin 2 000 henkilöä.
Miehissä Suomen mestaruuden 5 km matkalta voitti Jorma Kakko ja 10 km matkalta mestaruuden voitti jälleen viime vuoden tavoin Erkki Rantala. Joukkueissa miehissä Suomen mestaruuden 5 km matkalta voitti Lahden Urheilijat ja 10 km matkalta mestaruuden voitti viime vuoden tavoin Kaipolan Vire. Naisissa Suomen mestaruuden 2 km matkalta voitti edellisen vuoden tavoin Eila Helin ja joukkueissa mestaruuden voitti Kouvolan Urheilijat.
Tulokset.
Lähde:
Maastojuoksun Suomen-mestaruuskilpailut 1957

Maastojuoksun Suomen-mestaruuskilpailut 1957 käytiin 26. toukokuuta Heinolassa. Kilpailujen järjestäjänä toimi Heinolan Isku. Kilpailussa oli noin 2 000 katsojaa.
Miehissä Suomen mestaruuden 5 km matkalta voitti Olavi Vuorisalo ja 10 km matkalta mestaruuden voitti viime vuoden tavoin Erkki Rantala. Joukkueissa miehissä Suomen mestaruuden 5 km ja 10 km matkoilta voitti Kaipolan Vire. Naisissa Suomen mestaruuden 2 km matkalta voitti edellisen vuoden tavoin Eila Helin. Joukkueissa naisissa mestaruuden voitti Korson Kunto. 
Tulokset.
Lähde:
Kaunisevähautoja

 
Kaunisevähautoja ("Astatotilapia calliptera") on kirjoahveniin kuuluva kalalaji. Lajia tavataan makeista vesistä Itä-Afrikasta. 
Koko ja ulkonäkö.
Kaunisevähautoja voi kasvaa 11–15 cm pitkäksi. Laji on ruumiinmuodoltaan melko pitkänomainen ja korkeaselkäinen. Otsaprofiili on jyrkkä ja silmät ovat suuret. Pyrstöevä on pyöreähkö. Kalan väritys vaihtelee vihertävästä harmahtavaan. Ruumiissa on useita tummia vaakaraitoja. Lisääntymisaikana kaunisevähautojakoiraan ruumis muuttuu selästä keltaiseksi ja vatsastaan vihertäväksi. Samalla raidat heikentyvät. Otsa muuttuu väriltään punaoranssiksi ja pään alaosa vaaleansiniseksi. Selkä- ja peräevät muuttuvat sinisiksi ja niihin kehittyy oransseja laikkuja.
Levinneisyys ja elintavat.
Kaunisevähautojaa tavataan Tansanian eteläkärjestä Zimbabween. Se elää Malawijärven- ja Chiuta- ja Chilwajärvien lisäksi useiden jokien suvantopaikoissa ja laguuneissa, joissa on runsaasti vesikasvillisuutta. Vieraslajina kalaa tavataan myös paikoitellen Floridassa. Kaunisevähautojan ravintoa ovat pienten kalojen ja selkärangattomien eläinten lisäksi kasvinosat. Lajin naaras hautoo mätimunia suussaan.
Kaunisevähautojaa kalastetaan ravinnoksi ja sitä voidaan pitää akvaariokalana.
Campbell Wright

Campbell McRae Wright (s. 25. toukokuuta 2002 Rotorua, Uusi-Seelanti) on uusiseelantilais-yhdysvaltalainen ampumahiihtäjä, kaksinkertainen MM-mitalisti. Hän kilpaili vuoteen 2021 saakka arvokilpailutasolla myös maastohiihdossa. Hänen yhdysvaltalaiset vanhempansa muuttivat aikoinaan Uuteen-Seelantiin, jossa Wright syntyi ja aloitti ampumahiihdon.
Wright edusti nuorten olympialaisissa 2020 Uutta-Seelantia sekä maasto- että ampumahiihdossa. Ampumahiihdossa hän sijoittui 7,5 kilometrin pikakilpailussa neljänneksi ja 12,5 kilometrin normaalimatkalla kuudenneksi. Maastohiihdossa hän oli parhaimmillaan sprintissä 22:s. Kaksi viikkoa myöhemmin hän sijoittui ampumahiihdon nuorten MM-kilpailujen 19-vuotiaiden sarjan pikakilpailussa kuudenneksi. 
Ensimmäisissä aikuisten MM-kilpailuissaan Wright sijoittui vuonna 2021 Uuden-Seelannin edustajana Pokljukassa ampumahiihdon pikakilpailussa 74:nneksi ja Oberstdorfissa maastohiihdon 15 kilometrin vapaan hiihtotavan kilpailussa 103:nneksi. Pekingin olympialaisissa 2022 hän oli parhaimmillaan ampumahiihdon normaalimatkalla 32:s. Saman talven nuorten MM-kilpailuissa hän sijoittui 22-vuotiaiden normaalimatkalla kuudenneksi. Oberhofin MM-kilpailuissa 2023 hän oli normaalimatkalla 20:s. Hän saavutti samana talvena Uudelle-Seelannille maailmanmestaruuden 22-vuotiaiden pikakilpailussa. Takaa-ajossa hän sijoittui kuudenneksi. 
Wright siirtyi edustamaan Yhdysvaltoja kaudesta 2023–2024 lähtien. Nové Měston MM-kilpailuissa 2024 hän sijoittui pikakilpailussa 11:nneksi, takaa-ajossa 12:nneksi, yhteislähdössä 18:nneksi, normaalimatkalla 20:nneksi, miesten viestissä viidenneksi ja parisekaviestissä seitsemänneksi. Lenzerheiden MM-kilpailuissa 2025 hän saavutti hopeaa sekä pikakilpailussa, jossa hän ei ampunut ohilaukauksia, että takaa-ajossa, jossa hän kiersi yhden sakkokierroksen. Yhteislähtökilpailussa hän sijoittui neljänneksi. 
Wright kilpaili ampumahiihdon maailmancupissa ensimmäisen kerran Östersundissa kaudella 2021–2022. Ensimmäisen maailmancupin pisteensä hän sai jo toisessa kilpailussaan oltuaan normaalimatkalla 40:s. Uuden-Seelannin edustajana hän sijoittui parhaimmillaan 15:nneksi Antholzin normaalimatkalla niin ikään kaudella 2021–2022. Kymmenen parhaan joukossa hän debytoi oltuaan kahdeksas Oslon normaalimatkalla kaudella 2023–2024. Parhaimmillaan hän on sijoittunut maailmancupin osakilpailussa neljänneksi Kontiolahden pikakilpailussa kaudella 2024–2025.
Lanttien nelonen

Lanttien nelonen on tarot-pakan pienen arkanan kortti.
Rider-Waite-Smith-pakan kortin kuvassa on kruunupäinen hahmo, joka istuu penkillä kaupungin laidalla. Hän pitää hallussaan neljää lanttia, yksi kummankin jalan alla, yksi sylissä ja yksi pään päällä.
Maastojuoksun Suomen-mestaruuskilpailut 1956

Maastojuoksun Suomen-mestaruuskilpailut 1956 käytiin 7. lokakuuta Helsingissä Laakson maastossa.
Miehissä Suomen mestaruuden 5 km matkalta voitti Ilkka Auer ja mestaruuden 10 km matkalta voitti Erkki Rantala. Joukkueissa miehissä Suomen mestaruuden 5 km matkalta voitti Helsingin Kisa-Veikot ja mestaruuden 10 km matkalta voitti Kaipolan Vire. Naisissa Suomen mestaruuden 2 km matkalta voitti Eila Helin ja joukkueissa mestaruuden voitti Kouvolan Urheilijat.
Tulokset.
Lähde:
Lanttien viitonen

Lanttien viitonen on tarot-pakan pienen arkanan kortti.
Rider-Waite-Smith-pakan kortin kuvassa kaksi hahmoa tarpoo kylmissään lumessa. Toinen mies käyttää kainalosauvoja, ja hänellä on kello kaulassaan. Tämä viittaa todennäköisesti lepraan, sillä keskiajalla lepraan sairastuneita pakotettiin pitämään kelloa kaulassa. Toinen on paljain jaloin ja hänellä on vain ohut peitto suojanaan. Heidän takanaan kirkko, jonka ikkunat loistavat lämpöä, symboloiden toivoa, uskoa ja hengellistä tukea. Kuitenkin, koska molemmat ihmiset ovat niin keskittyneitä omaan ahdinkoonsa, he eivät huomaa, että apu on heidän ulottuvillaan, vaan jatkavat epätoivoista matkaansa.
Maastojuoksun Suomen-mestaruuskilpailut 1955

Maastojuoksun Suomen-mestaruuskilpailut 1955 käytiin 16. lokakuuta Porvoossa. Kilpailussa oli ensimmäistä kertaa mukana myös naisten sarja, jonka matkan pituus oli noin 2 000 metriä.
Miehissä Suomen mestaruuden 5 km matkalta voitti Ilmari Taipale ja 10 km matkalta mestaruuden voitti Pentti Karvonen. Joukkueissa miehissä Suomen mestaruuden 5 km matkalta voitti Rosenlewin Urheilijat -38 ja 10 km matkalta mestaruuden voitti Joensuun Kataja. Naisissa Suomen mestaruuden 2 km matkalta voitti Elvi Minkkinen ja joukkueissa mestaruuden voitti Hämeenlinnan Tarmo.
Tulokset.
Lähde:
Flok

Flok on suomalainen a cappella -yhtye, joka on perustettu Helsingissä vuonna 2022. Yhtyeen jäsenet ovat Lilja Lundén (sopraano), Liisa Kivinen (sopraano), Maija Laurinsilta (altto), Wiljami Miettunen (tenori), Joel Bonsdorff (tenori ja beatbox) ja Juho Laasanen (basso). 
Yhtye voitti Tampereen Sävel -lauluyhtyekilpailun vahvistettujen yhtyeiden kategorian vuonna 2023. Saman palkinnon ovat saaneet muun muassa Rajaton (1999) ja Club for Five (2001). Lisäksi Flok voitti kilpailun yleisöäänestyksen. 
Yhtye on ensimmäisten toimintavuosiensa aikana esiintynyt niin Suomessa kuin ulkomailla. Yhtye on ollut pääesiintyjänä muun muassa Naantalin musiikkijuhlilla, Vaasan kuorofestivaaleilla ja Savonlinnan kuorofestivaaleilla.
Flok-yhtyettä on kuvailtu tyylikkääksi ja omintakeiseksi yhtyeeksi, joka yhdistää suomalaista lauluyhtyeperinnettä ja modernia rytmimusiikkia. Yhtye kertoo (HS 15.11.2025) tavoitteekseen olla suomalaisen a cappellan uusi sensaatio.
Ivano-Frankivskin arkkieparkia

Ivano-Frankivskin ukrainalais-katolinen arkkieparkia on katoliseen kirkkoon kuuluvan Ukrainan kreikkalaiskatolisen kirkon arkkieparkia, joka toimii Ukrainassa Ivano-Frankivskin alueella. Sen keskuspaikkana toimii Ivano-Frankivsk.
Historia.
Eparkia perustettiin 26. maaliskuuta 1885 nimellä Stanislavivin eparkia erottamalla se Lvivin arkkieparkiasta. Vuosikymmenien varrella siitä erotettiin useita seurakuntia muihin hiippakuntiin. Kesäkuussa 1990 se nimettiin Ivano-Frankivskin eparkiaksi. 20. huhtikuuta 1993 siitä erotettiin itsenäiseksi Kolomyja-Tšernivtsin eparkia. 21. marraskuuta 2011 eparkia korotettiin Ivano-Frankivskin arkkieparkiaksi.
Yrjö Wilén

Yrjö Emil Wilén (myös Vilen, 15. marraskuuta 1894 Tampere – 3. elokuuta 1951 Tampere) oli suomalainen toimittaja ja pakinoitsija. Hänet tunnetaan Tampereella ilmestyneen sosialidemokraattisen "Kansan Lehden" pitkäaikaisena pakinoitsijana nimimerkillä "Kissalan Aapeli".
Elämä.
Kansakoulun käynyt Wilén työskenteli vuodesta 1908 lähtien kirjaltajana Tampereen Työväen Kirjapainossa. Vuonna 1915 hän liittyi Tampereen työväenyhdistyksen kirjaltajien ammattiosastoon. Sisällissodan aikana Wilén toimi Tampereella Väinö Heimovaaran johtaman punakaartin asevaraston kirjurina. Hän sai viiden vuoden ehdollisen vankeustuomion valtio- ja maanpetoksesta. Sodan jälkeen Wilén jatkoi työtään latojana, kunnes liittyi 1920-luvun lopussa "Kansan Lehden" toimitukseen. Hän työskenteli lehden politiikantoimituksessa ja urheilutoimtuksessa sekä kirjoitti pakinoita nimimerkillä "Kissalan Aapeli". Wilén oli myös Tampereen kaupunginvaltuuston jäsen ja toimi muun muassa TUL:n Tampereen piirin sihteerinä.
Michael Eyssimont

Michael Eyssimont (s. 9. syyskuuta 1996 Littleton, Colorado, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Eyssimont edustaa NHL-joukkue Boston Bruinsia.
Ennen NHL-uraansa hän pelasi USHL-juniorisarjassa Fargo Forcen ja Sioux Falls Stampeden joukkueissa. Hän pelasi myös St. Cloud State yliopiston joukkuessa. Los Angeles Kings varasi hänet viidennellä kierroksella 142. varausvuorolla . Hän ei ole kuitenkaan pelannut yhtään NHL-ottelua Kingsin joukkueessa. Eyssimont on edustanut NHL:ssä myös Winnipeg Jetsin ja San Jose Sharksin ja Tampa Bay Lightningin joukkueita.
Maaliskuussa 2025 Lightning kauppasi Eyssimontin, ensimmäisen kierroksen varausvuoron vuoden 2026 varaustilaisuudessa, ensimmäisen kierroksen varausvuoron vuoden 2027 varaustilaisuudessa ja toisen kierroksen varausvuoron vuoden 2025 varaustilaisuudessa Seattle Krakeniin vaihdossa Oliver Bjorkstrandiin, Yanni Gourdeen ja viidennen kierroksen varausvuoroon vuoden 2026 varaustilaisuudessa.
Heinäkuussa 2025 Eyssimont teki vapaana pelaajana Boston Bruinsin kanssa kaksivuotisen ja yhteensä 2,9 miljoonan dollarin arvoisen sopimuksen.
Lanttien kuutonen

Lanttien kuutonen on tarot-pakan pienen arkanan kortti.
Rider-Waite-Smith-pakan kortin kuvassa rikkaalta vaikuttava hahmo jakaa lantteja kahdelle polvillaan olevalle kerjäläiselle. Hahmojen välinen valta-asetelma muistuttavat Ylipapin kuvitusta, vasemmassa kädessä oleva vaaka on puolestaan sama kuin Oikeudenmukaisuus-kortissa. Näiden kolmen kortin hahmoja yhdistävät korkeaa statusta ja vaurautta symboloivat punaiset vaatteet. Lanttien kuutonen toteuttaa Ylipapin ja Oikeudenmukaisuuden teemoja käytännönläheisesti omassa arjessaan, auttamalla ja opastamalla muita oikeudenmukaisesti.
Maastojuoksun Suomen-mestaruuskilpailut 1963

Maastojuoksun Suomen-mestaruuskilpailut 1963 käytiin 19. toukokuuta Lopen maastossa. 
Miehissä Suomen mestaruuden 6 km matkalta voitti Esko Sirén ja mestaruuden 12 km matkalta voitti Jorma Virtanen. Joukkueissa Suomen mestaruuden 6 km matkalta voitti viime vuoden tavoin Kaipolan Vire ja mestaruuden 12 km matkalta voitti Tampereen Pyrintö. Naisissa Suomen mestaruuden 1,75 km matkalta voitti Eeva-Liisa Kalliolahti ja joukkueissa mestaruuden voitti Kuortaneen Kunto. 
Tulokset.
Lähde:
Lanttien seiska

Lanttien seiska on tarot-pakan pienen arkanan kortti.
Rider-Waite-Smith-pakan kortin kuvassa on hahmo, joka nojaa kuokkaan ja tarkkailee edessään olevaa kasvia mietteliäänä. Hänen katseensa viestii kyllästyneisyydestä ja pettymyksestä, hän ei vaikuta olevan tyytyväinen pensaaseensa, vaikka siinä on seitsemän upeaa lanttia. Tämä tyytymättömyys näyttää johtuvan kärsimättömyydestä, eikä jaksaisi enää odottaa kasvun etenemistä. Kuitenkin sadonkorjuun aika ei ole vielä koittanut.
Lanttien kahdeksikko

Lanttien kahdeksikko on tarot-pakan pienen arkanan kortti.
Rider-Waite-Smith-pakan kortin kuvassa on työn touhussa oleva hahmo, joka istuu penkillä lantteja askarrellen. Yksi lanteista on parhaillaan hahmon käsittelyssä, viisi komeilee siististi puuhun kiinnitettynä, kaksi odottaa omaa vuoroaan maassa. Ensivilkaisulla lantit näyttävät samanlaisilta, mutta ne eivät ole täysin identtisiä keskenään. Taustalla oleva kaupunki tarkoittaa, että hän on eristäytynyt häiriötekijöistä, jotta hän voi keskittyä täysin työhönsä.
Lanttien yhdeksikkö

Lanttien yhdeksikkö on tarot-pakan pienen arkanan kortti.
Rider-Waite-Smith-pakan kortissa on nainen viinitarhan keskellä. Nainen on pukeutunut pitkään, ylelliseen mekkoon, joka on koristeltu auringonkukilla. Naisen kädelle on laskeutunut huputettu haukka, eli jokin metsästyskäyttöön kesytetty haukkalaji. Tämä symboloi oman villin puolen tai varjominän kouluttamista uskolliseksi apuriksi ja voimavaraksi. Etualalla näkyvä etana muistuttaa lanttikorttien hitaasta vauhdista. Taustalla on vehreyttä ja viinirypäleitä. Kaukana on kaksi tasapainoa ja vakautta symboloivaa puuta, sekä linna vuorten keskellä.
Lanttien kymppi

Lanttien kymppi on tarot-pakan pienen arkanan kortti.
Rider-Waite-Smith-pakan kortissa etualalla istuu parrakas vanha hahmo, joka silittää valkoista koiraa. Taustalla näkyy kaksi aikuista, mahdollisesti pariskunta, joiden jaloissa on toinen samanlainen koira. Heidän takanaan kurkistaa pieni lapsi. Tapahtumapaikkana on linna, tai jokin muu hulppea rakennelma.
Lanttien lähetti

Lanttien lähetti on tarot-pakan pienen arkanan kortti.
Rider-Waite-Smith-pakan kortissa lähetti pitelee lanttia kasvojensa korkeudella ja katsoo sitä ihaillen. Lähetin käsissä oleva lantti kuvastaa resursseja. Hänen takanaan horisontissa on pieni metsikkö ja juuri aurattu pelto, joka lupaa runsasta sadonkorjuuta. Taivaanrannassa siintävä vuorijono merkitsee tulevia haasteita ja esteitä, jotka lähetin täytyy voittaa matkallaan.
Lanttien ritari

Lanttien ritari on tarot-pakan pienen arkanan kortti.
Rider-Waite-Smith-pakan kortissa ritari istuu mustan hevosen selässä lantti kädessään. Ritari on aaltoilevilla niityillä, joissa on runsaasti mahdollisuuksia siemenissä, jotka on istutettu maahan mutta eivät vielä ole itäneet.
Lanttien kuningatar

Lanttien kuningatar on tarot-pakan pienen arkanan kortti.
Rider-Waite-Smith-pakan kuningatar istuu valtaistuimella pitäen kolikkoa. Valtaistuin on koristeltu hedelmillä ja enkeleillä. Taustalla näkyvät kasvit ovat puhjenneet kukkaan ja kortin yläreunaa kiertää köynnös. Oikeassa alareunassa on kani, joka on hedelmällisyyden symboli.
Lanttien kuningas

Lanttien kuningas on tarot-pakan pienen arkanan kortti.
Rider-Waite-Smith-pakan kuningas istuu puutarhassa köynnösten ympäröimänä. Kuninkaan valtaistuin on koristeltu sonnin päillä, sillä astrologiassa tämä kortti liitetään sinnikkääseen ja jopa melko itsepäiseen Härkään. Hänen kaapunsa on koristeltu viinirypäleillä, jotka symboloivat vaurautta ja kärsivällisyyttä. Kuningas pitää kädessään hallitsijan valtikkaa, ja kaavun alta pilkistää hallitsijan haarniska.
Raimo Kaukonen

Raimo Juhani Kaukonen (s. 17. elokuuta 1938 Pieksämäki) on suomalainen yleisesikunta-upseeri, sotilasarvoltaan eversti.
Uransa aikana Kaukonen toimi Pohjois-Karjalan patteriston komentajana vuosina 1982-1985, toimistopäällikkönä Pääesikunassa 1985-1990, Satakunnan Tykistörykmentin komentajana 1990-1992 ja Tykistöprikaatin komentajana 1992-1993. Hän jäi eläkkeelle puolustusvoimien palveluksesta vuonna 1994.
Ura.
Kaukonen suoritti varusmiespalveluksensa Karjalan Tykistörykmentissä vuonna 1960 ja valmistui reservin vänrikiksi RUK:n kurssilta 103. Tämän jälkeen hän toimi opetusupseerina Pohjanmaan Tykistörykmentissä vuosina 1962-1964 ja RUK:ssa 1964-1969. Vuonna 1969 hän toimi jonkin aikaa patterin päälikkönä satakunnan Tykistörykmentissä. Vuosina 1975-1978 Kaukonen toimi peruskurssin johtajana ja opetusupseerina Tykistökoulussa Niinisalossa. Vuosina 1978-1982 hän toimi toimistoesiupseerina Pääesikunnassa ennen siirtoa Pohjois-Karjalan Patteriston komentajaksi. Sieltä hän palasi toimistopäälliköksi Pääesikuntaan vuosiksi 1985-1990 ja sieltä jälleen Niinisaloon toimien Satakunnan Tykistörykmentin, josta 1992 muodostettiin Tykistöprikaati, komentajana. Vielä ennen eläköitymistään hän toimi Helsingin Sotilasläänin esikunnassa esikuntapäällikkönä noin vuoden ajan. Siirryttyään reserviin hän toimi vuosina 1997-1999 Eduskunnan puolustusvaliokunnan puheenjohtajan avustajana.
Siviilissä Kaukonen toimi Upseeriliiton Niinisalon osaston luottamusmiehenä ja varapuheenjohtajana vuosina 1971-1972. Vuosina 1985-1993 hän istui Kenttätykistösäätiön hallituksessa ja 1985-1990 Helsingin hovioikeuden sotilasjäsenenä.
Supersairaala

Supersairaala () on yhdysvaltalainen vuosina 2013–2015 tehty nuorten tilannekomediasarja. Se on The Walt Disney Companyn omistaman It’s a Laugh Productionsin tuottama, ja sitä esitti antennikanava Disney XD.
Sarja kertoo kahdesta sarjakuvahullusta teinistä, jotka vahingossa löytävät supersankareita hoitavan sairaalan ja pääsevät sen henkilökunnan jäseniksi. Kouluympäristössä ja suosimassaan sarjakuvakaupassa pojat joutuvat taistelemaan superpahiksia vastaan.
Juhana Skyttä

Juhana Matias Skyttä (s. 23. helmikuuta 1970 Helsinki) on suomalainen yleisesikuntaupseeri, sotilasarvoltaan eversti.
Skyttä on toiminut esiupseerina Pääesikunnassa, Jalkaväen tarkastajana ja viimeksi Panssariprikaatin komentajana Parolassa.
Ura.
Skyttä valmistui ylioppilaaksi Ikaalisten lukiosta vuonna 1989. Varusmiespalveluksensa hän suoritti Kainuun Prikaatissa ja valmistui RUK:n kurssilta 193. Vuosina 1990–1993 hän opiskeli Kadettikoulussa Haminassa. Vuosina 1993–1995 Skyttä toimi Panssariprikaatissa opetusupseerina, 1995–1998 komppanian varapäällikkönä ja 1998–2003 komppanian päällikkönä. Vuosina 2004–2006 hän toimi osastoesiupseerina Hämeen Sotilasläänin Esikunnassa ja vuodesta 2006 eteenpäin Pääesikunnassa. Tämän jälkeen hän palveli muun muassa esikuntapäällikkönä Karjalan Prikaatissa. Helmikuusta 2022 maaliskuuhun 2024 Skyttä toimi Jalkaväen tarkastajana. Tämän jälkeen hänet nimitettiin Panssariprikaatin komentajaksi.
Petra Sölter

Petra Sölter (s. 23. lokakuuta 1962 Elbingerode, Saksan demokraattinen tasavalta) on DDR:ää edustanut saksalainen maastohiihtäjä. Hän edusti ASK Vorwärts Oberhof -seuraa. Ollessaan naimisissa rattikelkkailija Ingo Vogen kanssa hän käytti Voge-sukunimeä.
Sölter kuului Itä-Saksan joukkueeseen, joka saavutti Oslon MM-kilpailuissa 1982 pronssia naisten 4 × 5 kilometrin viestissä. Hän sijoittui samoissa kilpailuissa 5 kilometrillä seitsemänneksi ja 20 kilometrillä 19:nneksi. Sarajevon olympialaisissa 1984 hän oli viestissä kahdeksas ja 5 kilometrillä 36:s.
Sölter voitti Saksan demokraattisen tasavallan mestaruuden 5 ja 20 kilometrillä vuonna 1982. Maailmancupissa hän sijoittui seitsemänneksi Klingenthalin 10 kilometrin kilpailussa tammikuussa 1983.
Blackheath

Blackheath on alue Greenwichin ja Lewishamin kaupunkipiireissä Lontoon kaakkoisosassa. Se sijaitsee Lontoon Citystä kymmenisen kilometriä kaakkoon kuninkaallisen Greenwich Park -puiston eteläpuolella.
Historia.
Aiemmin sekä saksien että roomalaisten asuttaman nykypäivän Blackheathin nummen halki kulkee historiallinen roomalainen tie Watling Street. Blackheath on lisäksi ollut niin Wat Tylerin kuin Jack Cadenkin johtamien kapinoiden kokoontumispaikka 1300- ja 1400-luvuilla. Alueella Henrik VII:n joukot tukahduttivat kornien kapinan vuonna 1497.
Nimen alkuperä.
Usein nimen Blackheath () sanotaan virheellisesti johtuvan siitä, että aluetta on käytetty kulkutautien uhrien joukkohautausmaana. Todellisuudessa alueen nimi juontuu siellä sijaitsevan nummen maaperän tyypistä.
Urheilu.
Jaakko I perusti Blackheathiin Englannin ensimmäisen golfseuran vuonna 1608.
Vuodesta 1981 lähtien vuosittain järjestettävä Lontoon maraton alkaa Blackheathistä.
Nollajohto (kielitiede)

Nollajohto eli konversio on sananmuodostuskeino, jossa johdos toimii toisen sanaluokan tehtävässä ilman ulkoisesti näkyvää muutosta. Englannin kielessä nollajohtaminen on erityisen produktiivinen prosessi, esimerkiksi substantiivi "(a) guess" on johdettu tällä tavalla verbistä "(to) guess". Nollajohtoa esiintyy erityisesti substantiivien ja verbien välillä.
CM-Urakointi

CM-Urakointi oli suomalainen rakennusalalla toiminut yhtiö, joka tuotti projektinjohtopalveluita. Yhtiö oli mukana muun muassa Sanomatalon, Ison Omenan ja Ideaparkin rakennushankkeissa.
CM-Urakointi perustettiin vuonna 1989. Vuonna 2005 yhtiö työllisti 60 henkilöä ja teki seitsemän miljoonaa euroa liikevaihtoa. Ruotsalainen konsulttitoimisto Sweco osti yhtiön vuonna 2006.
Svenska Mässan

Svenska Mässan on näyttely- ja kongressikeskus Korsvägenillä Göteborgissa. Keskuksen omistaa Svenska Mässan Stiftelse -säätiö.
Svenska Mässanissa järjestetään muun muassa Göteborgin kirjamessut.
Keskuksen vieressä sijaitsee Hotel Gothia Towers.
Messe Frankfurt

Messe Frankfurt on messukeskus Frankfurtissa. Keskuksessa järjestetään muun muassa Frankfurtin kirjamessut.
Cloaca Circi maximi

Cloaca Circi maximi (lat., ”Circus maximuksen viemäri”; myös "Cloaca circi") oli viemäri antiikin Rooman kaupungissa Italiassa. Se oli kaupungin tärkeimpiä viemäreitä Cloaca maximan ohella, ja kuivasi nimensä mukaisesti Circus maximuksen laaksoa. Viemäristä tutkimuksessa käytetty nimi on nykyaikainen, eikä sen mahdollista antiikin aikaista nimeä tunneta.
Cloaca Circi maximi keräsi vesiä Palatiumin ja Aventinuksen välisestä Vallis Murciasta, jossa Circus maximus sijaitsi, sekä Via Appian ja Colosseumin laaksoista. Sen arvellaan perustuneen Cloaca maximan tavoin paikalla aiemmin olleeseen luonnonvirtaan. Viemäri oli todennäköisesti olemassa jo melko varhain, jotta soinen Vallis Murcia voitiin ottaa kilpa-ajojen käyttöön.
Viemärin pääosuus kulki Circus maximuksen alla ja tämän jälkeen Forum boariumin eteläosan läpi. Se laski Tiberiin, jossa sen suuaukko on näkyvissä etelään Cloaca maximan suuaukosta. Pääosuuteen arvellaan tulleen useita sivuhaaroja.
Viemäristä on tehty vain vähäisiä arkeologisia löytöjä. Parhaiten säilynyt osuus sijaitsee nykyisen Santa Maria in Cosmedin -kirkon lähellä. Caeliuksen juurelta on löydetty jäänteitä "opus quadratum" -tekniikalla tehdystä viemäröinnistä, jota arvellaan pääviemärin sivuhaaraksi.
Messe Düsseldorf

Messe Düsseldorf on messukeskus Düsseldorfissa, Saksassa. 
Keskuksessa järjestetään muun muassa:
Cloaca mediana

Cloaca mediana (lat., ”Keskinen viemäri”) oli viemäri antiikin Rooman kaupungissa Italiassa. Sen arvellaan keränneen sadevesiä Forum boariumin alueelta. Viemäristä tutkimuksessa käytetty nimi on nykyaikainen, eikä sen mahdollista antiikin aikaista nimeä tunneta.
Cloaca medianasta tunnetaan lähinnä sen suuaukko, joka sijaitsee Tiberin itärannalla Cloaca maximan ja Cloaca Circi maximin suuaukkojen välissä, mistä se on saanut nykyisen nimensä. Viemärin laajuutta ja reittiä ei tunneta, eikä siitä ole tehty arkeologisia löytöjä Forum boariumin alta. Säilyneet osuudet on tehty Grotta Oscuran tuffikivestä, millä perusteella se ajoitetaan tasavallan ajalle.
Dieter Meinel

Dieter Meinel (s. 28. joulukuuta 1949 Sachsenberg-Georgenthal, Klingenthal) on Saksan demokraattista tasavaltaa edustanut saksalainen maastohiihtäjä. Hän edusti SC Dynamo Klingenthal -seuraa.
Meinel kuului Itä-Saksan joukkueeseen, joka voitti Falunin MM-kilpailuissa 1974 kultaa miesten 4 × 10 kilometrin viestissä. Innsbruckin olympialaisissa 1976 hän sijoittui 30 ja 50 kilometrillä 33:nneksi.
Meinel teki työuransa poliisina.
Fiera Milano

Fiera Milano on messukeskus Italiassa Milanossa. Yhtiö on perustettu lokakuussa 2000 ja se on listattu Italian pörssissä. 
Keskuksessa järjetetään esimerkiksi EICMA-messut, joita on järjestetty yli 110 vuotta.
Gage Goncalves

Gage Goncalves (s. 16. tammikuuta 2001 Mission, Brittiläinen Kolumbia, Kanada) on kanadalainen jääkiekkoilija, pelipaikaltaan keskushyökkääjä. Goncalves edustaa NHL-joukkue Tampa Bay Lightningia. Hänellä on Kanadan kansalaisuuden lisäksi Portugalin kansalaisuus.
Ennen NHL-uraansa hän pelasi WHL-juniorisarjassa Everett Silvertipsin joukkueessa. Tampa Bay Lightning varasi hänet toisella kierroksella 62. varausvuorolla . Goncalves on pelannut 37 NHL:n runkosarjan ottelua. Näissä otteluissa hän on tehnyt yhden maalin ja seitsemän syöttöä eli yhteensä kahdeksan tehopistettä. Uran tilastot päivitetty 26. helmikuuta 2025.
Koelnmesse

Koelnmesse ("Köln Messe") on Kölnissä sijaitseva messukeskus, joka on perustettu vuonna 1924. Keskuksessa järjestetään esimerkiksi Gamescom-tapahtuma.
Skee

Skee on taajama Strömstadin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 774 asukasta vuoden 2023 lopussa.
Kebal

Kebal on taajama Strömstadin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 409 asukasta vuoden 2023 lopussa.
Rossö

Rossö on taajama Strömstadin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 247 asukasta vuoden 2023 lopussa.
Yrkesorganisasjonenes Sentralforbund

Yrkesorganisasjonenes Sentralforbund (lyh. YS) on norjalainen ammattiliittojen keskusjärjestö. Se on perustettu vuonna 1977 ja sen kymmenellä jäsenliitolla oli vuonna 2025 yhteensä noin 211 000 jäsentä. YS on Ammattiyhdistysliikkeen maailmanjärjestön jäsen.
Auguste Nélaton

Auguste Nélaton (17. kesäkuuta 1807 Pariisi – 21. syyskuuta 1873 Pariisi) oli ranskalainen kirurgi. Hän tuli tunnetuksi varhaisena katetrin hyödyntäjänä sekä uusien leikkausmenetelmien kehittäjänä. Nélaton erikoistui gynekologiaan ja plastiikkakirurgiaan. Hän toimi Napoleon III:n henkilökohtaisena kirurgina vuodesta 1867 ja oli sekä Ranskan että Ruotsin tiedeakatemioiden jäsen.
Kark

Kark (myös Tormod Kark tai Skofte Kark; n. 935 – n. 995 Trondheim) oli Snorri Sturlusonin saagojen mukaan jaarli Haakon Sigurdinpojan orja, joka tappoi isäntänsä, kun Olav Tryggvason oli luvannut siitä hänelle palkkion. Tryggvason antoi kuitenkin palkitsemisen sijaan tapattaa Karkin. Legendan mukaan Kark ja Haakon olivat syntyneet samana yönä ja Haakon sai Karkin orjakseen, kun hänen ensimmäinen hampaansa oli puhjennut. Vuonna 986 Kark osallistui Haakonin rinnalla Hjørungavågin taisteluun, missä hän alakynteen jääneen jaarlin pyynnöstä uhrasi jumalille tämän pojan. Seurauksena oli raekuuro, joka auttoi heitä voittamaan taistelun.
Kristian Brandt

Kristian Kornelius Hagemann Brandt (1859–1932) oli norjalainen gynekologian professori. Hän kirjoitti vuonna 1913 "Lærebok for jordmødre" -oppikirjan, jota käytettiin laajalti kätilöiden koulutuksessa 1950-luvulle saakka, sekä perusti Norjan ensimmäisen naistenklinikan Rikshospitaletin yhteyteen 1914.
Maastojuoksun Suomen-mestaruuskilpailut 1962

Maastojuoksun Suomen-mestaruuskilpailut 1962 käytiin 20. toukokuuta Kuortaneella. Kisojen järjestäjänä toimi ”Kaipolan talli”. Kilpailuja oli katsomassa noin 4 000 katsojaa.
Miehissä Suomen mestaruuden 5,8 km matkalta voitti viime vuoden tavoin Olavi Salonen ja 10,6 km matkalta mestaruuden voitti Sakari Peltoniemi. Joukkueissa miehissä Suomen mestaruuden 5,8 km ja 10,6 km matkoilta voitti Kaipolan Vire. Naisissa Suomen mestaruuden 1,75 km matkalta voitti Anna-Liisa Halinen ja joukkueissa mestaruuden voitti Pieksämäen Veikot.
Tulokset.
Lähde:
Craig Unger

Craig Unger (s. 25. maaliskuuta 1949 New York, New York) on yhdysvaltalainen toimittaja ja tietokirjailija.
Ungerin vanhemmat olivat lääkäri Roger H. Unger ja kirjakauppias Barbara Unger. Unger sai humanististen tieteiden kandidaatin oppiarvon Harvardin yliopistosta vuonna 1971. Hän työskenteli vuodesta 1971 lähtien eri lehdissä ja ryhtyi vuonna 1985 vapaaksi kirjoittajaksi. Hän sai vuonna 1975 National Press Clubin palkinnon tutkivasta journalismista kuluttaja-asioissa. Ungerin kirjoihin kuuluvat "House of Bush, House of Saud: The Secret Relationship between the World’s Two Most Powerful Dynasties" (2004), "The Fall of the House of Bush: The Untold Story of How a Band of True Believers Seized the Executive Branch, Started the Iraq War, and Still Imperils America’s Future" (2007) ja "American Armageddon: How the Delusions of the Neoconservatives and the Christian Right Triggered the Descent of America – and Still Imperil Our Future" (2008).
Vuonna 2021 Ungerilta ilmestyi kirja "American Kompromat – How the KGB Cultivated Donald Trump, and Related Tales of Sex, Greed, Power and Treachery", jossa käsitellään Donald Trumpin yhteyksiä Venäjään. Huomiota sai Juri Švetsin kirjassa esittämä väite, jonka mukaan KGB olisi käyttänyt Trumpia hyödykseen neljänkymmenen vuoden ajan.
Matti Leppäranta

Matti Juhani Leppäranta (s. 24. helmikuuta 1950 Tuusula) on suomalainen geofysiikan emeritusprofessori ja tietokirjailija.
Matti Leppäranta syntyi varastonhoitaja Mauri Tapani Leppärannan ja Riika Hujasen perheeseen. Hän avioitui opettaja Leena Leinosen kanssa 2001. Leppäranta tuli ylioppilaaksi Järvenpään yhteiskoulusta 1969 ja valmistui filosofian kandidaatiksi Helsingin yliopistosta 1976, missä hän myös väitteli 1981 filosofian tohtoriksi tutkimuksella "On the structure and mechanics of pack ice in the Bothnian Bay". 
Leppäranta oli Merentutkimuslaitoksen tutkija 1974–1982 ja erikoistutkija 1983–1992. Helsingin yliopistossa hän oli geofysiikan dosentti 1982–1992 ja meritieteen dosentti vuodesta 1998, apulaisprofessori ja professori 1992–2000 ja sitten geofysiikan professori eläköitymiseensä saakka. Hän on ollut myös vieraileva tutkija ja professori Saksassa, Alaskassa, Japanissa, Kanadassa ja Kiinassa ja hänellä on ollut useita kotimaisia ja kansainvälisiä asiantuntijatehtäviä. Leppäranta on julkaissut kryologian eli jään ja lumen tutkimuksen, meritieteen ja hydrologian tieteellisten tutkimusten lisäksi useita tietokirjoja, kuten "Suomalaisen järvikirjan" (2021) Lauri Arvolan ja Timo Huttulan kanssa, samoin kuin on ollut "Geophysica"-lehden päätoimittaja. Tiedonjulkistamisen valtionpalkinnon hän sai 2020 Kai Myrbergin kanssa teoksesta "Itämeri ja ihminen".
Kleine Zeitung

Kleine Zeitung on Itävallassa Steiermarkin, Kärntenin ja Itä-Tirolin osavaltioissa ilmestyvä seitsemänpäiväinen sanomalehti. Se on perustettu vuonna 1904 ja se on perinteisesti ollut lähellä katolista kirkkoa.
Alena Bartošová

Alena Bartošová (s. 17. syyskuuta Pipice, Liberecin lääni, Tšekkoslovakia) on tšekkiläinen maastohiihtäjä; joka aktiiviurallaan edusti Tšekkoslovakiaa.
Bartošová kuului Falunin MM-kilpailuissa 1974 Tšekkoslovakian joukkueeseen, joka saavutti pronssia naisten 4 × 5 kilometrin viestissä. Sapporon olympialaisissa 1972 hän sijoittui 5 kilometrillä 16:nneksi, 10 kilometrillä 27:nneksi ja 3 × 5 kilometrin viestissä kuudenneksi. Innsbruckin olympialaisissa 1976 hän oli 10 kilometrillä 35:s ja 4 × 5 km viestissä kuudes.
Österreich (lehti)

Österreich on Itävallassa ilmestyvä vuonna 2006 perustettu iltapäivälehti. Sen omistaa Wolfgang Fellner ja sitä pidetään yleisesti epäluotettavana. Netissä se ilmestyy Oe24-nimisenä sivustona.
Günter Deckert

Günter Deckert (14. syyskuuta 1950 Ehrenfriedersdorf, Saksi-Anhalt, Saksan demokraattinen tasavalta –24. marraskuuta 2005 Jahnsbach, Thum, Saksi-Anhalt, Saksa) oli saksalainen yhdistetyn hiihtäjä, joka aktiiviurallaan edusti DDR:ää. Hänen seuransa oli SC Dynamo Klingenthal.
Deckert voitti nuorten maailmanmestaruuden Gosau Am Dachsteinissa vuonna 1970. Sapporon olympialaisissa 1972 hän sijoittui yhdeksänneksi. Hän saavutti hopeaa Falunin MM-kilpailuissa 1974. Innsbruckin olympialaisissa 1976 hän oli kolmastoista.
Aktiiviuransa jälkeen Deckert työskenteli maastohiihtovalmentajana.
Dietrich Kampf

Dietrich Kampf (s. 3. huhtikuuta 1953 Oberwiesenthal, Saksan demokraattinen tasavalta) on saksalainen mäkihyppääjä, joka aktiiviurallaan edusti DDR:ää.
Kampf saavutti Falunin MM-kilpailuissa 1974 hopeaa normaalimäessä. Hän sijoittui lentomäen MM-kilpailuissa neljänneksi 1973. Hän sijoittui Keski-Euroopan mäkiviikon osakilpailuissa Garmisch-Partenkirchenissä toiseksi uudenvuodenpäivänä 1973 ja kolmanneksi 1974. Mäkiviikon kokonaispisteissä hän oli kuudes vuodenvaihteessa 1973–1974. Salpausselän kisoissa hän sijoittui suurmäen kilpailussa toiseksi 1976.
Cantharellales

Cantharellales on varsinaisten avokantaisten luokkaan kuuluva sienten lahko. Aiemmin erillisiksi heimoiksi luokitellut "Cantharellaceae", "Clavulinaceae" ja "Sistotremataceae" on nyttemmin yhdistetty heimoon "Hydnaceae" perinnöllistieteellisten tutkimusten perusteella. Lahkoon kuuluvia heimoja ovat: 
Siihen kuuluvia sukuja ovat:
Taivaallisia profeettoja vastaan

Taivaallisia profeettoja vastaan kuvista ja sakramentista () on reformaattori Martti Lutherin kirja vuodelta 1525.
Kirjassa varoitetaan Andreas Karlstadtista ja tämän "spiritualismista". Teos suuntautuu muun muassa ikonoklasmia ja niin sanottua hurmahenkisyyttä vastaan.
Teosta ei ole suomennettu.
Jiří Tuž

Jiří Tuž (s. 23. marraskuuta 2004) on tšekkiläinen maastohiihtäjä.
Tuž saavutti Euroopan nuorten olympiafestivaaleilla 2022 hopeaa 7,5 kilometrin perinteisen hiihtotavan kilpailussa. Nuorten MM-kilpailuissa hän on sijoittunut parhaimmillaan 20-vuotiaiden sarjassa seitsemänneksi vapaan hiihtotavan sprintissä vuonna 2024 ja 23-vuotiaiden sarjassa neljänneksi perinteisen sprintissä 2025.
Tuž kilpaili maailmancupissa ensimmäisen kerran Lahdessa kaudella 2023–2024. Hän sai heti maailmancupin pisteitä oltuaan 20 kilometrin perinteisen hiihtotavan kilpailussa 46:s. 30 parhaan joukkoon hän sijoittui ensimmäisen kerran, kun hän oli 25:s Les Roussesin perinteisen sprintissä tammikuussa 2025. Kymmenen parhaan joukossa hän debytoi oltuaan viides Falunin perinteisen hiihtotavan sprintissä helmikuussa 2025.
1000 Oceans

1000 Oceans (lausutaan ”A Thousand Oceans”) on yhdysvaltalaisen laulaja-lauluntekijä Tori Amosin kappale vuodelta 1999. Se julkaistiin singlenä Amosin albumilta "To Venus and Back" 7. syyskuuta 1999. Kappale nousi Yhdysvalloissa singlemyynnin listan sijalle 22.
Taustaa.
”1 000 Oceans” on pianoballadi. Sanoitukset käsittelevät kaipuuta ja surua. Amos kirjoitti kappaleen aviomiehelleen Mark Hawleylle tämän isän kuoleman jälkeen. Hän on kertonut saaneensa idean melodiaan unessa.
Julkaisu ja kaupallinen menestys.
”1 000 Oceans” julkaistiin toisena singlenä Amosin albumilta "To Venus and Back" 7. syyskuuta 1999. "To Venus and Back" on kaksoisalbumi, joka sisältää sekä studio- että livemateriaalia. ”Single oli myynnissä CD:nä, vinyylinä ja kasettina. Singlen B-puolina julkaistiin Amosin vanhempien kappaleiden liveversioita. Kappaleelle kuvattiin musiikkivideo.
Kappale nousi Yhdysvalloissa Billboardin singlemyynnin listalla (Hot 100 Singles Sales) sijalle 22. Se ei kuitenkaan päässyt Billboard Hot 100 -listalle. Kanadassa kappale oli adult contemporary -musiikin listan sijalla 50.
”1000 Oceans” on mukana elokuvan "Kohtalokas kesäloma" (Here on Earth, 2000) soundtrack-albumilla. Kappale lisättiin Amosin kokoelmalle "" vuonna 2006.
Juho Orpana

Juho Pekka Orpana (s. 16. lokakuuta 1987) on suomalainen näyttelijä. Hän on mukana Film Action Crew Finlandissa, joka on erikoistunut viranomaisroolituksiin ja niiden varusteisiin sekä kalustoon. Yritys myös kouluttaa näyttelijöitä.
Emil Liekari

Emil Liekari (s. 3. toukokuuta 2001) on suomalainen maastohiihtäjä.
Liekari sijoittui Euroopan nuorten olympiafestivaaleilla 2019 perinteisen hiihtotavan sprintissä 12:nneksi. Nuorten MM-kilpailujen alle 23-vuotiaiden sarjassa hän oli henkilökohtaisilla matkoilla parhaimmillaan yhdestoista vapaan hiihtotavan sprintissä 2024.
Liekari kilpaili maailmancupissa ensimmäisen kerran Rukalla marraskuussa 2021. Ensimmäiset maailmancupin pisteensä hän sai oltuaan perinteisen sprintissä 29:s Rukalla marraskuussa 2022. Kymmenen parhaan joukkoon hän sijoittui ensimmäisen kerran, kun hän oli kymmenes Engadinin vapaan hiihtotavan sprintissä tammikuussa 2025. Se on edelleen hänen paras maailmancupsijansa (tilanne 27. helmikuuta 2025).
Aikuisten SM-kilpailuissa Liekari on sijoittunut parhaimmillaan seitsemänneksi vapaan hiihtotavan sprintissä vuonna 2022 ja 10 kilometrin perinteisen hiihtotavan kilpailussa 2025.
Madetojan musiikkilukion tyttökuoro

Madetojan musiikkilukion tyttökuoro on kuoro, joka koostuu Madetojan musiikkilukion opsikelijoista. Kuoro on perustettu vuonna 1968. Se on esiintynyt Suomessa ja ulkomailla, sekä voittanut useita palkintoja. Esimerkiksi vuonna 1975 kuoro voitti BBC:n Let The People Sing -nauhakilpailun.
Kuoroa on johtanut sen perustamisvuodesta 1968 vuoteen 2000 Markku Jounela. Nykyisin kuoroa vetää Elina Kärki. Vuonna 2004 kuoro nimettiin vuoden nuorisokuoroksi, jolloin laulajina toimi 24 nuorta naista.
Lähteet.
https://www.ouka.fi/pohjoista-musiikkia/madetojan-musiikkilukion-kuoro#component-51741-heading-0
Perttu Olli

Perttu Olli (s. 18. heinäkuuta 2002) on suomalainen pesäpalloilija. Olli edustaa Superpesiksessä pelaavaa Kempeleen Kiriä. Kempeleen Kirin lisäksi hän on edustanut Superpesiksessä kasvattajaseuraansa Vimpelin Vetoa ja Kankaanpään Mailaa. Olli on saavuttanut kaksi SM-pronssia kaudella 2020 ja kaudella 2023. Hän pelaa sisäpelissä etenijänä tai vaihtajana ja ulkokentällä kopparina tai polttolinjassa. Hänet valittiin Itä-Länsi-otteluun vuonna 2025.
Olli on pelannut 117 Superpesiksen runkosarjan ottelua. Näissä otteluissa hän on lyönyt viisi kunnaria ja 12 tavallista juoksua, tuonut 90 juoksua ja kerännyt 369 kärkilyöntipistettä. Olli on pelannut 25 Superpesiksen ylempien pudotuspelien ottelua. Näissä otteluissa hän on lyönyt yhden kunnarin ja neljä tavallista juoksua, tuonut seitsemän juoksua ja kerännyt 65 kärkilyöntipistettä. Olli on pelannut kuusi Superpesiksen alempien pudotuspelien ottelua. Näissä otteluissa hän on lyönyt kaksi tavallista juoksua, tuonut seitsemän juoksua ja kerännyt 26 kärkilyöntipistettä. Uran tilastot päivitetty kauden 2024 jäleen.
Perttu Ollin vanhempi sisko on entinen painija Petra Olli